paragraph_text: Sredinom travnja 2018., skupina od 45 novinara iz 18 novinskih listova, uključujući britanski Guardian, američki New York Times, francuski Le Monde i Times of Malta, objavio je The Daphne Project, koji predstavlja objavu svih zapisa i otkrića na kojima je Galizia radila netom prije smrti te ih nije uspjela objaviti. Stoga je objava njezinih posljednjih otkrića opisana kao svojevrstan oblik posmrtne zadovoljštine, ali i kao pokušaj podizanja svijesti o daljnjoj prisutnosti kriminala protiv kojega se Galizia borila cijeli život te zbog kojeg je naposljetku i ubijena.<ref> Jon Allsop. Breathing new life into a murdered journalist’s work Columbia Journalism Review, 19. travnja 2018. (pristupljeno 15. lipnja 2018.)